אמייה טגה

אמייה (אמיר) טגה (נולד ב-4 בפברואר 1985) הוא כדורגלן עבר ישראלי אשר שיחק בעמדת הקשר, וכיום עורך דין, פעיל חברתי וחבר מועצת העיר נתניה.

ביוגרפיה
טגה נולד באתיופיה, וכשהיה בן 6 עלה לישראל, וגדל בנתניה. בשנת 1991 החל לשחק כדורגל במחלקת הנוער של מכבי נתניה, ובעונת 2003/2004 צורף לסגל הקבוצה הבוגרת של המועדון.

ב-2010 חתם טגה בהפועל אשקלון, ובתום עונת 2010/2011 ירד עם הקבוצה לליגה הלאומית. לאחר עונה נוספת עם הפועל אשקלון בליגה הלאומית, בקיץ 2012 חתם טגה בהפועל עכו, עמה שיחק שלוש שנים בליגת העל.

ב-2015 חזר טגה לקבוצת נעוריו, מכבי נתניה, עמה ירד לליגה הלאומית בתום עונת 2015/2016. טגה סייע לקבוצה להעפיל בחזרה לליגת העל, ובתום עונת 2016/2017 שוחרר מהמועדון ופרש ממשחק פעיל.

בשנת 2018 שובץ טגה במקום ה-6 ברשימתה של ראש עיריית נתניה מרים פיירברג לקראת הבחירות המקומיות, ונכנס למועצת העיר כאשר הרשימה קיבלה 6 מנדטים.

נבחרות ישראל 
טגה נחשב להבטחה גדולה כשפרץ הן במכבי נתניה והן בנבחרת הצעירה, במדיה רשם 10 הופעות וכבש שער אחד, אולם פציעות חוזרות ונשנות קטעו את התקדמותו.

באוגוסט 2010 קיבל טגה לראשונה זימון לנבחרת ישראל הבוגרת, אולם עקב בעיה רפואית נמנע ממנו מלשחק עמה, וטגה אף נאלץ להחמיץ את פתיחת העונה בליגה.

חיים אישיים 
ב-2007 החליט לשנות את שמו המעוברת אמיר בחזרה לשמו המקורי, והוא נחשב לאחד מהספורטאים הראשונים אשר הביע מחאה חברתית בהיותו שחקן פעיל.

מאז 2022 עוסק טגה בעריכת דין.

קישורים חיצוניים

הערות שוליים

כדורגלנים ישראלים
קשרי כדורגל ישראלים
כדורגלני מכבי נתניה
כדורגלני הפועל אשקלון
כדורגלני הפועל עכו
נתניה: כדורגלנים
חברי מועצת העיר נתניה
ישראלים ילידי אתיופיה
עולים בשנות ה-1990
בוגרי אורט יד ליבוביץ
בוגרי המכללה האקדמית נתניה
ישראלים שנולדו ב-1985
נתניה: אישים